Chránená krajinná oblasť Český les

Český les je chránená krajinná oblasť v Plzenskom kraji v Česku. CHKO Český les má rozlohu 470 km², ktoré sú z 80 % pokryté lesom. Zahŕňa najcennejšie územie prihraničného pásu hôr Českého lesa a to od Broumova v okrese Tachov až po Českú Kubicu v okrese Domažlice. Do roku 1990 ležala veľká časť územia CHKO v hraničnom pásme a preto sa v ňom zachovala nedotknutá príroda. CHKO Český les sa skladá z dvoch častí rozdelených diaľnicou D5. Na rade miest sa zachovali pôvodné cenné bučiny, vzácne rašeliniská s porastmi borovice barinnej či pestré kvetnaté lúky a pastviny. Z chránených živočíchov tu žije ohrozená vydra riečna, tetrov hoľniak, rys ostrovid či bobor eurázijský. Zdroj Tento článok je čiastočný alebo úplný preklad článku Chráněná krajinná oblast Český les na českej Wikipédii.